stanford-oval/wikipedia huggingface dataset:
הנק ואן דן בריימן
ביוגרפיה

בריימן נולד בפאלקנסווארד ב-23 במרץ 1941. ב-1960 הוא התגייס לחיל הנחתים ההולנדי והתקדם במהירות בסולם הדרגות. בשנים 1981–1982 הוא שימש כמפקד קבוצת הקרב האמפיבית הראשונה אשר הורכבה מכוח משולב של חיילים בריטים והולנדים. ב-1987 הוא מונה לסגן מפקד חיל הנחתים. ב-15 באוגוסט 1994 הוא מונה לראש מטה ההגנה (מקביל לרמטכ"ל). הוא היה הגנרל הראשון מחיל הנחתים שקיבל את התפקיד, והיחיד עד כה. הוא סיים את תפקידו ופרש מהצבא ב-5 ביוני 1998. לאחר פרישתו שימש בריימן כחבר בדירקטוריון של חברת ניהול המשאבים "באן". כמו כן הוא שימש כיועץ עבור קרן נואבר העוסקת בפילנתרופיה.
בינואר 2008 היה בריימן חלק מ"חבורת החמישה" שפרסמה את החוברת "Towards a Grand Strategy for an Uncertain Word; Renewing Transatlantic Partnership" אשר זכתה לתפוצה רבה בקרב מקבלי ההחלטות בנאט"ו.
ב-18 במרץ 2010 האשים הגנרל האמריקני ג'ון שיהאן את חיילי האו"ם ההולנדים באחריות למחדל שהוביל לטבח סרברניצה. בריימן (ששימש כראש מטה ההגנה בתקופת הטבח) נקרא בידי משרד ההגנה ההולנדי להגיב לטענה, ופרסם הצהרה על פיה מדובר ב"שטות מוחלטת". שיהאן התנצל על הדברים בפני בריימן.
בריימן נפטר ב-20 בינואר 2024.
הערות שוליים

↑  יחד עם ג'ון שאליקשווילי (ארצות הברית), פיטר אינג (בריטניה), קלאוס נאומן (גרמניה) וז'אק לנקסאד (צרפת)
| 0 | 1 | 2 |
| --- | --- | --- |
| הקודם: ארי ואן דר פליס | ראש ההגנה ההולנדי  1994–1998 | הבא: לוק קרון |
| --- | --- |
בקרת זהויות :  GND: 1260550850  VIAF: 9165624910842241591   WorldCat (עם VIAF): 9165624910842241591 
ערך זה הוא קצרמרבנושא הולנדים ובנושא אנשי צבא. אתם מוזמנים לתרום לוויקיפדיה ו.
הפארק הלאומי מערות ריו קמוי

| --- | --- |

 מידע כללי
 תאריך הקמה:  1987 
 נתונים ומידות
 שטח:  1,085 דונם
 מיקום
 מדינה:  ארצות הברית ארצות הברית
 מיקום:  Camuy, לארס, Hatillo, פוארטו ריקו 
 קואורדינטות:  18°19′32″N 66°50′17″W﻿ / ﻿18.325555555556°N 66.838055555556°W﻿ / 18.325555555556; -66.838055555556
 אתר רשמי
  (למפת פוארטו ריקו מוגדלת) סן חואן קרולינה פונסה קגואס מאיאגואס וייקס האוקיינוס האטלנטי הים הקריביהפארק הלאומי מערות ריו קמוי(למפת פוארטו ריקו רגילה) סן חואן קרולינה פונסה קגואס מאיאגואס וייקס האוקיינוס האטלנטי הים הקריביהפארק הלאומי מערות ריו קמוי
 
הפארק הלאומי מערות ריו קמוי (בספרדית: Parque Nacional de las Cavernas del Río Camuy, באנגלית: Camuy River Cave Park) הוא מערכת של מערות תת-קרקעיות המצויה בצפון-מערב האי פוארטו ריקו שבים הקריבי.
גאוגרפיה

המערכת היא חלק מרשת גדולה יותר של מערות ונתיבי מים תת-קרקעיים מאבן גיר, שנחצבו על ידי ריו קמוי, הנהר התת-קרקעי השלישי בגודלו בעולם. עדויות ארכאולוגיות מראות כי האינדיאנים מבני הטאינו, יושביו המקוריים של האי פוארטו ריקו, הגיעו אל המערות לפי מאות שנים. בשנת 1958 הן נתגלו מחדש ובהמשך תועדו במסגרת הספר Discovery at The Río Camuy, שיצא לאור בשנת 1973. עד כה מופו במערכת 220 מערות באורך כולל של 16 קילומטר ובהן 17 פתחים. על פי הערכה של מומחים שונים כוללת המערכת כולה כאלף מערות. רק חלק קטן ממכלול המערות שמופו נפתח לציבור.
פארק המערות נפתח בשנת 1987. שטח הפארק במערות וסביבן הוא 1,085 דונם. מוצעים בו סיורי יום ולילה במקצת המערות. שעריו נסגרים לאחר כניסת המספר המקסימלי המותר של 1,500 מבקרים.
המערה המרכזית שבה נערכים ביקורים היא מערת קלרה, שאורכה 212 מטר וגובהה 65 מטר. ניתן לראות בה סטלקטיטים, סטלגמיטים ואלפי עטלפים מ-13 סוגים. במערות חיים גם מאות סוגים של חרקים, עכבישים וצפרדעים.
ליד הערים קמוי, אטילו ולארס שבקרבת הפארק מצויה מערה פתוחה - סומידרו טרס פואבלוס (Sumidero Tres Pueblos). רוחבה הוא 195 מטר ובתחתיתה, בעומק של 120 מטר, ניתן לראות ממרפסות תצפית את זרימתו של נהר קמוי.
הפארק מהווה אחד מאתרי התיירות המרכזיים בפוארטו ריקו. בשנת 2009 ביקרו בו 150,000 איש. הוא מנוהל על ידי חברת הפארקים הלאומיים של פוארטו ריקו.
הפארק הלאומי מערות נרקורט

מערת נרקורט
מערות נרקורט (אנגלית: Naracoorte Caves) שוכנות בסמוך לעיירה נרקורט הנמצאת בחוף אבן הגיר שבאוסטרליה הדרומית, אוסטרליה. בשנת 1994 הכריז אונסק"ו על המערות כאתר מורשת עולמית ביחד עם ריברסליי, בזכות כמות המאובנים הגדולה הנמצאת במערות. בפארק שבו נמצאות המערות יש שטח בגודל 6 קמ"ר המכיל שרידי צמחים, ובאתר המורשת העולמית יש 26 מערות בסך הכל המתפרשות על פני שטח של 3.05 קמ"ר.
הפארק שבו נמצאות המערות נחשב לאתר תיירות פופולרי באוסטרליה, ויש בו מגוון פעילויות למבקרים. מדריכים מקצועיים מנחים סיורים בתוך המערות, וחלק מהסיורים עוברים דרך מרבצי המאובנים. באמצעות חידושים טכנולוגיים שונים ניתן לצפות במערת העטלף הבלתי נגישה, היכן שאלפי עטלפים מתרבים בכל שנה.
מרבצי המאובנים העשירים במערת ויקטוריה נחשבים לטובים ביותר באוסטרליה מבחינת גודל ורמת השימור, ולאחד המרבצים העשירים ביותר בכדור הארץ כולו. במערה התגלו עשרות אלפי פרטים המייצגים לפחות 93 מיני חולייתנים, בעלי טווח גדלים נרחב. במאובנים עצמם יש חלקי גוף, כגון גולגולות, שהשתמרו בצורה כה טובה לאחר המוות עד שניתן להבחין גם בעצמות העדינות ביותר.
אבן הגיר שבאזור נוצרה מאלמוגים ויצורים ימיים נוספים לפני כ-200 מיליון שנים, ופעם נוספת לפני 20 מיליון שנים כאשר האדמה הייתה מתחת לפני המים. המים שהיו על פני הקרקע חלחלו במשך השנים דרך אבן הגיר, וכך נוצרו המערות שאינן רחוקות בדרך כלל מפני הקרקע, ופתחיהן עשויים להוות סיכון עבור מי שלא שם לב. במערות נמצא אוסף המאובנים המרשים. יונקים ויצורים יבשתיים אחרים נפלו לתוך המערות ללא יכולת לברוח. המאובנים שבמערות השתמרו בשכבה שנוצרה כאשר הקרקע העילית קרסה פנימה. במקרים מסוימים עובי שכבת המאובנים מגיע עד לעשרים מטרים. בחלק מהאזורים הללו מבוצעות פעולות שימור לצורך מחקר עתידי כאשר יפותחו שיטות יותר מתוחכמות בתחום התיארוך הרדיומטרי ושיקום המאובנים שנמצאו. למאובנים הללו יש חשיבות רבה בחקר ההיסטוריה האבולוציונית של הפאונה האוסטרלית.
האקלים בנרקורט הוא אקלים לח וקריר כאשר עונת הקיץ היא ארוכה, מתונה ויבשה באופן יחסי, ואילו בחורף יורדים גשמים רבים.
לקריאה נוספת

ג'ואל אקנבך, יצורי הפרא האבודים, נשיונל ג'יאוגרפיק ישראל, גיליון 149, אוקטובר 2010
העצב המצדיד

| --- | --- |

 שיוך:  עצבי הגולגולת, ישות אנטומית מסוימת 
 תיאור ב:  האנטומיה של גריי (מהדורה 20) (899) 
 מזהים
 לטינית (TA98):  nervus abducens 
 טרמינולוגיה אנטומיקה:  A14.2.01.098 
 TA2 (2019):  6283 
 מזהה נרוניימס:  550 
 FMA:  50867 
 קוד MeSH:  A08.800.800.120.030 
 מזהה MeSH:  D000010 
 מערכת השפה הרפואית המאוחדת:  C0000741 
 
מהלך העצב המצדיד, אשר מעצבב את השריר הישר הצידי (Lateral rectus muscle)
העצב המצדיד (בלטינית: Nervus abducens, באנגלית: Abducens nerve; נהוג לסמנו: CN VI) הוא זוג עצבי הגולגולת השישי, ואחד משלושת זוגות עצבי התנועה האחראים על תנועות עיניים (יחד עם העצב השלישי והעצב הרביעי).
העצב המצדיד אחראי על תנועת שריר הישר הצידי (Lateral rectus muscle) אשר מניע את גלגל העין הצידה (עין ימין – לכיוון ימינה, עין שמאל – לכיוון שמאלה).
יוצא מהפונס, עוזב את המוח באזור חיבור הפונס עם המוח המוארך, פנימית לעצב הפנים, משם מגביה ומתקדם קדימה עד לארובת העין. חודר לחלל ארובת העין דרך חריץ הארובה העליון (Superior orbital fissure), יחד עם יתר עצבי התנועה האחראים על תנועות עיניים.
המפלגה הרפובליקנית לעבודה וצדק

| --- | --- |
 מדינה:  בלארוס 
 שם רשמי:  Республиканская партия труда и справедливости
 מנהיגים:  Aliaksandr Sciapanaŭ 
 תקופת הפעילות:  1993–הווה (כ־31 שנים) 
 אידאולוגיות:  סוציאליזם סוציאל-דמוקרטיה
 מטה:  מינסק 
 rpts.by
 
המפלגה הרפובליקנית לעבודה וצדק היא מפלגה פוליטית סוציאליסטית  וסוציאל-דמוקרטית  בבלארוס שהוקמה על ידי איוואן אנטונוביץ' בשנת 1993. המפלגה נחשבת לתומכת בממשלתו של הנשיא אלכסנדר לוקשנקו.
פעילויות

המטרות העיקריות כוללות פיתוח מדינת האיחוד רוסיה ובלארוס והאיחוד הכלכלי האירואסייתי .
במינסק, ב-21 בספטמבר 2013, נערך כנס של מפלגות פוליטיות מבלארוס, רוסיה, אוקראינה וקזחסטן. משתתפי האירוע חתמו על מזכר משותף. יחד עם המפלגה הרפובליקנית לעבודה וצדק, נכללו רוסיה הוגנת, "בירליק" הקזחית והמפלגה הסוציאליסטית באוקראינה. המפלגה קוראת להכרה בעצמאותם של דרום אוסטיה ואבחזיה.
המפלגה בירכה את ניקולס מדורו על ניצחונו בבחירות לנשיאות בוונצואלה .
בסוף 2012, בוויטבסק, היא ערכה אירוע צדקה למפלגה, שנקרא "מתנת סנטה קלאוס".
הגוף המנהל של מפלגת העבודה והצדק, הכריז פה אחד על תוצאות משאל העם ב-16 במרץ 2014 בחצי האי קרים כגיטימי ותמך ברצונם של תושבי סבסטופול.  המפלגה קראה גם לנשיא לוקשנקו לקבל את תוצאות משאל העם.
תוצאות בחירות

בבחירות לפרלמנט בשנת 1995 השיגה המפלגה מושב אחד מתוך 198 מושבים. בבחירות בשנת 2000 היא קיבלה 2 מתוך 110 מושבים בבית הנבחרים.  הבחירות הבאות בשנת 2004 ו-2008 לא היו מוצלחות עבור המפלגה; עם זאת, בשנת 2012 היא זכתה במושב אחד.
כתוצאה מהבחירות למועצות הצירים המקומיות בבלארוס (2014), נבחרו 36 איש. שני חברי המפלגה חברים במועצת הנבחרים בעיר מינסק.
בבחירות לפרלמנט בשנת 2019 זכתה בסך הכל בשישה מושבים בבית הנבחרים של בלארוס.
הערות שוליים

↑  Nordsieck, Wolfram (2019). "Belarus". Parties and Elections in Europe. נבדק ב-2019-11-27.
↑  "Leftist Parties of Belarus". www.broadleft.org. אורכב מ-המקור ב-2017-07-22. נבדק ב-2018-09-17.
↑  "Q&A: Belarus elections" (באנגלית בריטית). 2008-09-26. נבדק ב-2018-09-17.
↑  "Республиканская партия труда и справедливости: Поздравляем Крым, Севастополь и Россию. | Республиканская партия труда и справедливости". rpts.by. נבדק ב-2018-09-17.
↑  Белорусская оппозиция требует от Лукашенко признать Крым российским - ПолитНавигатор. Новости Украины и России. ПолитНавигатор. Новости Украины и России (ברוסית). 2018-03-02. נבדק ב-2018-09-17.
↑  Inter-Parliamentary Union
הסוכנות הממלכתית האוקראינית לקולנוע

| --- | --- |

 מידע כללי
 מדינה:  אוקראינה 
 סוכנות אם:  ממשלת אוקראינה 
 תאריך הקמה:  2011 
 מטה מרכזי:  קייב 
 תקציב:  663,395,600 הריבניה (נכון ל־2024) 
 usfa.gov.ua
 
הסוכנות הממלכתית האוקראינית לקולנוע (באוקראינית: Державне агентство України з питань кіно, ידוע בקיצור כדרג'קינו אוקראינה, Держкіно України) היא סוכנות של ממשלת אוקראינה המהווה לגוף הממשלתי בתחום הקולנוע ונועד לספק עידוד ותמיכה לסרטי קולנוע ואולפני קולנוע באוקראינה. הסוכנות מהווה רגולטור הממשלתי החשוב ביותר בתחום הפקות הקולנוע באוקראינה.
היסטוריה

הסוכנות הוקמה לראשונה בשנת 1991 בשם הקרן הממלכתית לקולנוע אוקראיני. בשנת 2006 שינתה את שמה לשירות הקולנוע הממלכתי, בשנת 2011 הסוכנות קיבלה את שמה הנוכחי: הסוכנות הממלכתית האוקראינית לקולנוע.  משנת 2014 פיליפ אילנקו עומד בראש הסוכנות ובשנת 2020 הוא הוחלף על ידי מרינה קודרצ'וק.
הפקות בולטות

בשנת 2017 הסוכנות ממנה הפקת סרט "תפילה זרה" על הצלת יהודים בחצי האי קרים במהלך מלחמת העולם השנייה.
בשנת 2019 הסוכנות מימנה הפקת הסרט "תחושה מוקדמת" ביחד עם קרן לקולנוע מסלובקיה.
בשנת 2022 הסוכנות העניקה 80% מימון לסרט "הצלף: עורב לבן"
הסוכנות הדנית לנתונים גאוגרפים

| --- | --- |
 פעילות:  מיפוי דנמרק
 שפה רשמית:  דנית
 מדינה:  דנמרק דנמרק
 מטה הארגון:  קופנהגן 
 יושב ראש:  דן יורגנסן, ראש המשרד לאיכות הסביבה הדני
 תקופת הפעילות:  10 בספטמבר 1987 – הווה (37 שנים)
 נוצר מתוך:  מכון הרישום והסקר הלאומי הדני
  אתר האינטרנט הרשמי של הסוכנות הדנית לנתונים גאוגרפים
 קואורדינטות:  55°42′17″N 12°32′08″E﻿ / ﻿55.7048173°N 12.5355012°E﻿ / 55.7048173; 12.5355012
 he
 
הסוכנות הדנית לנתונים גאוגרפים (בדנית: Geodatastyrelsen, ובקצרה: GST; שם קודם: מכון הרישום והסקר הלאומי הדני, בדנית: Kort & Matrikelstyrelsen, ובקצרה: KMS), היא הסוכנות הממשלתית הדנית המרכזית למדידה, מיפוי ורישום המקרקעין של דנמרק, גרינלנד, איי פארו וכל שטחי המים הקשורים אליהם. הסוכנות פועלת תחת המשרד לאיכות הסביבה הדני.
המטרה העיקרית של הסוכנות היא לספק ולהבטיח שלכל האומה הדנית תהיה גישה למפות ולמידע אמין ומדויק מכל חלקי הממלכה.
עד ה-31 בדצמבר 2004, ה-KMS היה מכון מחקר של המשרד לאיכות הסביבה האמון על תחומי הסייסמולוגיה, גיאודינמיקה וגיאודזיה.
תחום הסייסמולוגיה הופרד ב-1 ביולי 2004, והועבר לאחריות הסוכנות הגאולוגית של דנמרק וגרינלנד (GEUS). ב-1 בינואר 2005 אגף הגיאודזיה נותק גם הוא, ויחד עם המכון הדני לחקר החלל שניהם נכללים כעת במסגרת מכון החלל הלאומי הדני.
היסטוריה

KMS הוקמה רשמית ב-1 בינואר 1989 על ידי שילוב המכונים Geodætisk Institut ,Royal Danish Nautical Charts Archive ו-Matrikeldirektoratet, במטרה לשפר את המיפוי בדנמרק. ההחלטה הפוליטית הושגה בצו מלכותי ב-10 בספטמבר 1987. הגדרת אחריותה מתוארת בחוק מס' 749 מ-7 בדצמבר 1988. בתחילה, הסוכנות הייתה מופקדת תחת משרד השיכון הדני, אך בשנת 2001 היא הועברה לאחריות משרד הסביבה.
ב-1 בינואר 2013 שונה שם הסוכנות לשמה הנוכחי.
ראו גם

סוכנות מיפוי לאומית
הפרדוקסים של זנון

אכילס והצב
הפרדוקס של אכילס והצב
הפרדוקסים של זנון הם פרדוקסים שחיבר הפילוסוף היווני זנון מאליאה שחי במאה החמישית לפני הספירה. פרדוקסים אלו עוסקים בתנועה, בזמן ובמרחב ובעיקר בבעיית האינסופיות שלהם. כל אחד מפרדוקסים אלה מציג "הוכחה" הסותרת את המציאות הגלויה לעין, ובא לתמוך בגישתו של פרמנידס לפיה אל לנו לסמוך על החושים המטעים אותנו. בין פרדוקסים אלה מוכרים בעיקר: פרדוקס אכילס והצב, פרדוקס הדיכוטומיה ופרדוקס החץ הנע.
החשבון האינפיניטסימלי שפותח על ידי מתמטיקאים, החל מהמאה ה-17 מתייחס למושג האינסוף אשר נמצא בבסיס הפרדוקסים.
פרדוקס אכילס והצב

הפרדוקס מתאר תחרות ריצה בין הלוחם האגדי, אכילס, לבין צב: אכילס רץ במהירות פי עשרה גדולה יותר מן הצב ולכן הוא מחליט להתחשב בצב ונותן לו יתרון של 100 מטרים בתחילת התחרות. מניסיון החושים ברור שאכילס יעבור את הצב תוך זמן קצר, אך לטענתו של זנון – בתנאים אלה אכילס לעולם לא ישיג את הצב.
הסיבה לכך היא שבזמן שאכילס יעבור את 100 המטרים הראשונים ויגיע אל נקודת ההתחלה של הצב, הצב יתקדם עוד 10 מטרים, ולכן הוא עדיין יקדים את אכילס. כאשר אכילס ימשיך ויעבור את 10 המטרים הנוספים, הצב כבר יעבור עוד מטר, ושוב יקדים אותו. וכך הלאה, עד שאכילס מגיע לנקודה בה היה הצב קודם, הצב כבר מתקדם לנקודה רחוקה יותר. לכן, אכילס ילך ויתקרב אל הצב, אך לעולם לא יוכל להשיג אותו.
פרדוקס זה עומד, כאמור, בסתירה לידוע לנו – אכילס ישיג את הצב תוך זמן קצר. הפתרון של החשבון האינפיניטסימלי לפרדוקס הוא שלמעשה המרחק שאכילס יעבור, אותו תיאר הפרדוקס במספר אינסופי של שלבים, הוא סופי, ולכן הזמן הכולל שייקח לאכילס לבצע את "אינסוף השלבים" גם הוא סופי. הסיבה לכך היא שבמהלך כל שלב, הדרך אותה עובר אכילס הולכת וקטנה פי 10 ולכן גם הזמן שלוקח לו לעבור אותה קטן פי 10.
הפרדוקס מחלק את הריצה של אכילס למספר אינסופי של שלבים שונים שגודלם הוא סדרה הנדסית. המרחק הראשון אותו עבר אכילס הוא 100 מטרים (במשך 10 שניות), ובזמן זה עבר הצב 10 מטרים, המרחק השני אותו עבר אכילס הוא 10 מטרים (עשירית מהמרחק הקודם, במשך שנייה אחת), ובזמן זה עבר הצב מטר אחד, המרחק השלישי אותו עבר אכילס הוא מטר אחד (במשך עשירית שנייה), ובזמן זה עבר הצב 10 ס"מ, וכך הלאה, כל איבר בסדרה הוא 1/10 מקודמו. בכלים בסיסיים של החשבון אינפיניטסימלי ניתן להראות שהטור שמתאר סדרת הזמנים מתכנס למספר סופי שהוא  \ 11{\frac {1}{9}} שניות. לאחר זמן זה אכילס והצב יהיו באותו מקום, ובצעד הבא ישיג אכילס את הצב.
פרדוקס הדיכוטומיה

אדם שרוצה לנוע ממקום למקום, כלומר לעבור מנקודת יציאה לנקודת יעד, לעולם לא יוכל להגיע למטרתו, כי לפני שיגיע לנקודת היעד, הוא חייב להגיע לאמצע הדרך שבין נקודת היציאה לבין נקודת היעד. בנוסף לזאת, לפני שיגיע מנקודת היציאה לאמצע הדרך, הוא חייב להגיע לאמצע הדרך שבין נקודת יציאה לבין אמצע הדרך, וכך הלאה. בהתאם לכך, האדם לעולם לא יוכל לזוז ממקומו, כי כדי להגיע לנקודה הראשונה במסעו הוא חייב לעבור אינסוף נקודות.
פרדוקס זה דומה לקודמו בכך שהוא מפרק תהליך סופי לאינסוף תהליכים שהולכים וקטנים. בנוסף, הפרדוקס מתבסס על ההנחה האינטואיטיבית שלכל אוסף של נקודות יש נקודה ראשונה אותה יש לעבור. שלילת הנחה זו עומדת בבסיס המושג המרכזי בחשבון האינפיניטסימלי "קטן כרצוננו".
פרדוקס החץ הנע

חץ נורה אל מטרה. ברגע מסוים במעופו הוא נמצא במקום מסוים, כלומר הוא נמצא במנוחה. תיאור זה נכון לגבי כל אחד מהרגעים של מעוף החץ, ולכן החץ נמצא במנוחה במהלך כל מעופו, כלומר תנועת החץ כלל אינה קיימת.
מושג הגבול של החשבון האינפיניטסימלי מראה שגם כאשר אורכו של הרגע שואף לאפס, מהירות החץ יכולה להיות גדולה מאפס (כלומר החץ לא נמצא במנוחה). זהו למעשה המושג הפיזיקלי של מהירות רגעית, המתקבלת מגזירת מיקום החץ כפונקציה של הזמן.
ראו גם

אינפיניטסימל
חשבון אינפיניטסימלי
גבול (מתמטיקה)
אייזק ניוטון לעומת אוגוסטן לואי קושי
שלוש מהפכות קופרניקניות
מה שהצב אמר לאכילס
אפקט זנון הקוונטי
לקריאה נוספת

ענת בילצקי, ‏פרדוקסים, סדרת אוניברסיטה משודרת, בהוצאת משרד הביטחון – ההוצאה לאור, 1996, פרק ב - הפרדוקסים של זנון
חיים שפירא, אנסוף - המסע שאינו נגמר, הפרק: "הצב, אכילס והחץ - הפרדוקסים של זנון", עמ' 234–257.
פרדוקס הדיכוטומיה
פרדוקס החץ
המנון הודו

| --- | --- |
 מדינה:  הראג' הבריטי 
 מילים:  רבינדרנת טאגור 
 לחן:  רבינדרנת טאגור, Margaret Cousins 
 תאריך מעמד רשמי:  1950
 ‏האזנהקובץ:Jana Gana Mana instrumental.ogg‏Ⓘ‏
 
ג'אנה גאנה מאנה (בהינדי: जन गण मन; בבנגלית: Jôno Gôno Mono) הוא ההמנון הלאומי של הודו. ההמנון נכתב במקורו בבנגלית, וחמשת בתי השיר המלא חוברו בידי זוכה פרס נובל לספרות רבינדרנת טאגור.
ההמנון הושמע לראשונה ב-27 בדצמבר 1911 בישיבת מפלגת הקונגרס הלאומי בכלכותה, ואומץ בידי האספה המכוננת ההודית בגרסתו בהינדי ב-24 בינואר 1950. טאגור גם הלחין את השיר. ביצועו הרשמי של ההמנון אורך 52 שניות, אך גרסה מקוצרת הכוללת את הבתים הראשון והאחרון בלבד נפוצה גם היא, ואורכה כ- 20 שניות בלבד.
מילות השיר הרשמיות > מילות השיר בבנגלית

| --- | --- |
  জনগণমন-অধিনায়ক জয় হে ভারতভাগ্যবিধাতা!  পঞ্জাব সিন্ধু গুজরাট মরাঠা দ্রাবিড় উৎ‍‌কল বঙ্গ  বিন্ধ্য হিমাচল যমুনা গঙ্গা উচ্ছলজলধিতরঙ্গ  তব শুভ নামে জাগে, তব শুভ আশিষ মাগে,  গাহে তব জয়গাথা।  জনগণমঙ্গলদায়ক জয় হে ভারতভাগ্যবিধাতা!  জয় হে, জয় হে, জয় হে, জয় জয় জয় জয় হে॥  :   Jônogônomono-odhinaeoko jôeô he Bharotobhaggobidhata!  Pônjabo Shindhu Gujoraţo Môraţha Drabiŗo Utkôlo Bônggo,  Bindho Himachôlo Jomuna Gôngga Uchchhôlojôlodhitoronggo,  Tôbo shubho name jage, tôbo shubho ashish mage,  Gahe tôbo jôeogatha.  Jônogônomonggolodaeoko jôeô he Bharotobhaggobidhata!  Jôeo he, jôeo he, jôeo he, jôeo jôeo jôeo, jôeo he!
מילות השיר הרשמיות > מילות השיר בהינדי

| --- | --- |
  जन गण मन अधिनायक जय हे भारत भाग्य विधाता ।    पंजाब सिंधु गुजरात मराठा द्राविड़ उत्कल बंग,   विंध्य हिमाचल यमुना गंगा उच्छल जलधि तरंग ।    तव शुभ नामे जागे, तव शुभ आशिष मागे,    गाहे तव जय गाथा ।    जनगणमंगलदायक जय हे भारतभाग्यविधाता ।    जय हे, जय हे, जय हे    जय जय जय जय हे ॥   :   Janagaṇamana adhināyaka, jaya he, Bhāratabhāgyavidhātā!  Panjāba Sindhu Gujarāta Marāṭhā Drāviṛa Utkala Banga,  Vindhya Himāchala Yamunā Gangā uchchhalajaladhitaranga,  Tava shubha nāme jāge, tava shubha āshisha māge,  Gāhe tava jayagāthā.  Janagaṇamangaladāyaka, jaya he, Bhāratabhāgyavidhāta!  Jaya he, jaya he, jaya he,   jaya jaya jaya, jaya he!
מילות השיר הרשמיות > תרגום לאנגלית

Thou art the ruler of the minds of all people,

dispenser of India's destiny.

Thy name rouses the hearts of Punjab, Sindh, Gujarat, the Maratha country,

in the Dravida country, Utkala (Orissa) and Bengal;

It echoes in the hills of the Vindhyas and Himalayas,

it mingles in the rhapsodies of the pure waters Jamuna and the Ganges.

They chant only thy name,

they seek only thy blessings, 

They sing only thy praise.

The saving of all people waits in thy hand, 

thou dispenser of India's destiny.

Victory, Victory, Victory, Victory to thee.
תרגום לעברית

אתה הוא שליט נפשם של האנשים כולם,

ממך נובע גורלה של הודו.

שמך מעורר את לבבות פנג'אב, סינד, גוג'ראט, ארצו של מאראתה,

בארץ דרבידה, אוטקאלה (אודישה) ובנגל;

הוא מהדהד בגבעות וינדיאס וההימליה,

הוא מתמזג ברפסודיות של הנהרות הטהורים, הג'מונה והגנגס.

הם מזמרים את שמך לבדו,

הם מבקשים את ברכתך בלבד,

הם שרים רק בשבחך.

הצלתם של האנשים כולם ממתינה בידיך,

ממך נובע גורלה של הודו.

ניצחון, ניצחון, ניצחון, ניצחון לך.
שמע

ג'אנה גאנה מאנה (הגרסה האינסטרומנטלית) (‏האזנהקובץ:Jana Gana Mana instrumental.ogg‏Ⓘ‏)
ראו גם

דגל הודו
סמל הודו
רבינדרנת טאגור
הערות שוליים

↑  טריטוריה שעברה ב-1947 מהודו לפקיסטן
↑  קבוצה אתנית בדרום הודו
↑  וינדיה - אזור הגבעות במרכז הודו המחלק את תת-היבשת לצפון הודו ודרום הודו.
| --- | --- |
בקרת זהויות :  MusicBrainz work: dcf887d7-3d4c-3415-9a54-8700029a80b1
הכרזת כפל בברידג'

הכרזת כפל בברידג' הייתה במקור הכרזה מענישה במשחק הברידג', כאשר השותף של מכריז הכפל, היה בדרך כלל מכריז בתורו פאס. המשמעות שלה היא שאם הכרוז אינו מבצע את החוזה, המגנים מקבלים יותר נקודות מאשר במצב רגיל (ללא הכרזת כפל). ומנגד, אם הכרוז מצליח לבצע חוזה מוכפל, הוא מקבל יותר נקודות מאשר ללא הכרזת כפל. עם התפתחות שיטות ההכרזה (אנ') בברידג', נוספו הכרזות כפל שאינן מענישות, אלא הן קונבנציות (אנ') אינפורמטיביות, שמטרתן להעביר מידע לשותף. המשמעות שלהן היא תלוית הקשר. כך למשל, הכרזות כפל נפוצות הן Takeout Double, Negative double ו-Support double.
Takeout Double

Takeout Double היא הכרזת התערבות המתארת יד עם המאפיינים הבאים:
בין 12 נקודות ל-16 נקודות
קוצר בסדרה בה פתח הפותח.
לרוב בין 2 קלפים לחוסר בקלפים בסדרה
לפחות שלושה קלפים בכל סדרה אחרת. בדרך כלל לפחות שתי סדרות עם ארבעה קלפים.
שותפו של המכריז מתבקש להכריז בסדרה ארוכה שלו שבה יש לו ארבעה קלפים או יותר. הוא מתבקש לעשות זאת עם כל מספר נקודות שיש לו. גם ללא נקודות.
Big Double

Big Double היא הכרזת Double במצב זהה להכרזת Takeout Double. שותפו של המכריז מניח שהכרזת הכפל של שותפו היא Takeout Double. ההבדל בין שתי ההכרזות הוא שכשלמכריז הכפל יש 17 נקודות או יותר ההכרזה היא הכרזת Big Double. בשונה מהכרזת Takeout Double, הכרזת Big Double אינה מחייבת מבנה יד מסווים. למכריז יכול להיות אורך או קוצר או מספר ממוצע של בכל סדרה, כולל הסדרה אותה הכריז שחקן יריב.
ההבדל בין Takeout Double בא לידי ביטוי בהכרזה השנייה של המכפיל. אחרי Takeout Double ברוב המקרים, מכריז הכפל קורא Pass.
Negative double

Negative Double היא הכרזה לאחר פתיחה של השותף והתערבות של שחקן יריב. ההכרזה שוללת התאמה בסדרת השותף ומבטיחה לפחות ארבעה קלפים בסדרת מייג'ור במקרים בהם לא הוכרזו שתי סדרות המייג'ור. אם הפותח והמתערב הכריזו את שתי סדרות המייג'ור היא מבטיחה ארבעה קלפים לפחות בכל אחת
מסדרות המיינור.
Support Double

Support Double היא הכרזה שנייה של הפותח, אחרי הכרזה בסדרה חדשה של המשיב והתערבות יריב. ההכרזה מראה שלושה קלפים בסדרת המשיב. המשיב הבטיח לפחות ארבעה קלפים בסדרה בה הכריז. יכולים להיות לו חמישה קלפים או יותר. אם יש לו חמישה קלפים או יותר נמצאה התאמה בסדרה.


דוגמה:
| דרום South | מזרח East | צפון North | מערב West |
| --- | --- | --- | --- |
| ♠1 | ♥1 | Pass | ♦1 |
|  |  |  | ‏ Double |

הכרזת הכפל של מערב היא הכרזת Support Double. המראה שלושה קלפים בסדרת ה-♥. המשיב הבטיח לפחות ארבעה קלפים בסדרה אותה הוא הכריז. אם יש לו חמישה קלפים נמצאה התאמה.


לו היה דרום קורא Double, מערב היה מראה שלושה קלפים בסדרת ה-♥ באמצעות הכרזת Redouble. הכרזת Redouble כזו נקראת Suppport Redouble.


יש המתייחסים להכרזת הכפל ולהכרזת הכפל כפליים בעלת אותה משמעות כקונבנציה אחת ומכנים אותה Support Double/Redouble.
Maximal Double

Maximal Double היא הכרזת כפל המזמינה למשחק מלא במכרז תחרותי.
דוגמה:
| דרום South | מזרח East | צפון North | מערב West |
| --- | --- | --- | --- |
| ♥3 | ♠2 | ♥2 | ♠1 |
|  |  |  | ‏ Double |

עד להכרזת הכפל התנהל מכרז תחרותי על משחק חלקי. מערב היה יכול להמשיך להתחרות על משחק חלקי באמצעות הכרזת ♠3. הכרזת הכפל מראה יד חזקה יותר המזמינה למשחק מלא.
Responsive Double

Responsive Doubleהיא הכרזת כפל של שותפו של מכריז Takeout Double לאחר תמיכה של המשיב בסדרת הפותח. אם סדרת הפותח היא סדרת מיינור, ההכרזה מבטיחה לפחות 4-4 בסדרות המייג'ור. אם סדרת הפותח היא סדרת מייג'ור, ההכרזה מבטיחה לפחות 4-4 בסדרות המיינור.
 להכרזה נדרשות לפחות 6 נקודות אם השותף יכריז בגובה 2 ו-8 נקודות לפחות אם השותף יכריז בגובה 3.


דוגמה:
| דרום South | מזרח East | צפון North | מערב West |
| --- | --- | --- | --- |
| Double | ♦2 | Double | ♦1 |
Lightner Double

Lightner Double היא הכרזת כפל, לרוב נגד חוזה בסלאם, המבקשת הובלה בלתי שגרתית. תסריט אופייני כזה הוא כשהיריבים הגיעו לסלאם עם סדרת שליט וההובלה הבלתי שגרתית היא בסדרה הראשונה אותה הכריז הדומם. למבקש אין אף קלף בסדרה והחיתוך המידי עשוי להביא להפלת החוזה. אפשרות נוספת היא הובלה בסדרה שהכריז הכרוז ואינה סדרת השליט. הכפל שולל הובלה בסדרה אותה הכריזו המגנים במהלך המכרז.



דוגמה:
| דרום South | מזרח East | צפון North | מערב West |
| --- | --- | --- | --- |
| Pass | ♥2 | Pass | ♠1 |
| Pass | 4NT | Pass | ♠3 |
| Double | ♠6 | Pass | ♠5 |

דרום מתאר יד ללא קלפים בסדרת ה-♥ ומבקש הובלה בסדרה זו. הוא יחתוך את קלף ההובלה.


יד אפשרית של דרום
432♠
♥
A765♦
J98764♣
כפל מעניש

יש מצבים שבהם הכרזת כפל היא על מנת להעניש. בדרך כלל הכרזות כפל בגובה 4 או 5 הן הכרזות המתכוונות להעניש. במצב כזה שותפו של המכפיל צריך לקרוא Pass.


בגובה נמוך יותר הקביעה האם כפל מעניש או בעל משמעות אחרת תלויה בהסכמות בין זוגות שחקנים.


ניתן גם להפוך כפל שמטרתו אינה להעניש לכפל מעניש.
דוגמה: צפון פתח ♦1. מזרח הכפיל. דרום קרא Pass.
ידו של מערב:
43♠
83♥
AKT965♦
864♣
הערות שוליים

↑  Support Double Support Redoubles, Bridge guys
↑  Maximal Double, Bridgebum
↑  Responsive Double, Bridgebum
↑  Lightner Double, Bridgebum
הנק דרוכט

| --- | --- |
אין תמונה חופשית
 לידה:  10 בפברואר 1920 Avereest, הולנד 
 פטירה:  14 באפריל 1944 (בגיל 24) Waalsdorpervlakte, הולנד 
 מדינה:  ממלכת ארצות השפלה 
 מקצוע:  לוחם מחתרת, שוטר 
 מידע חסיד אומות העולם
 פרסים והוקרה:  חסיד אומות העולם (19 במרץ 2008) 
 קישורים חיצוניים
 יד ושם:  הנק דרוכט
 
הנק (הנדריק) דרוכט (בהולנדית: Henk (Hendrik) Drogt;‏ 1920 – 1944) היה שוטר הולנדי בתקופת מלחמת העולם השנייה, פעיל המחתרת ההולנדית וחסיד אומות העולם שנרצח על ידי הנאצים.